เรื่องร้องเรียน (ทางเท้า,เสนอแนะ,ร้องเรียน,สอบถาม) วันที่ 2023-10-02 09:33:49 — แขวงสวนหลวง เขตสวนหลวง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039722
ขอเสนอความคิดเห็นเกี่ยวกับการให้คำแนะนำบทลงโทษผู้กระทำความผิดบนบาทวิถี (ทางเท้า) ของเจ้าหน้าที่ฝ่ายเทศกิจ (สำนักงานใหญ่) สำนักงานเขตสวนหลวง กรุงเทพมหานคร หมายเลขโทรศัพท์ 0 2465 0532 เนื่องจากประชาชนได้โทรติดต่อเข้าไปหาเจ้าหน้าที่ฝ่ายเทศกิจฯ หมายเลขโทรศัพท์ดังกล่าว เพื่อขอคำปรึกษาเกี่ยวกับการชำระค่าปรับ ที่กระทำความผิดบนบาทวิถี (ทางเท้า) กรณีสามีของประชาชนขับรถบนบาทวิถี (ทางเท้า) ซึ่งประชาชนสอบถามว่า "แฟนเป็นไปรษณีย์ขี่รถบนทางเท้า แล้วมีประชาชนถ่ายรูปเพื่อขอรับเงินส่วนแบ่ง ตามกฎหมายที่ออกมา ซึ่งจะต้องขี่รถอยู่ตรงนั้นเป็นประจำอยู่แล้ว ตลอดเวลา 5 6 7 ปี ไม่เคยโดนถ่ายรูปส่ง หรืออะไรเลย แบบนี้จะทำอย่างไร ไม่มีข้อยกเว้นให้เจ้าหน้าที่บ้างเลยเหรอ" ทางเจ้าหน้าที่แจ้งว่า "ถ้าอยากได้ข้อยกเว้น ก็ไปเอาจักรยานมาขี่ส่งจดหมายสิ ถ้าไม่อยากมีความผิด ขี่รถบนทางเท้า ก็ไปขี่บนพื้นผิวถนน แล้วส่งจดหมายสิ" ประชาชนเห็นว่า ตามความเป็นจริงแล้ว เจ้าหน้าที่สามารถขี่รถจักรยานส่งจดหมายในพื้นที่ต่างๆได้หรือไม่ ทางเจ้าหน้าที่ฯ ควรพูดความจริง ที่สามารถกระทำได้จริง ซึ่งพอประชาชนโทรติดต่อเข้าไปยังหน่วยงาน ซึ่งไม่ว่าทางเจ้าหน้าที่จะมีความรู้ด้านกฎหมายหรือข้อมูลใดแล้วก็ตาม บางครั้งการที่ทางเจ้าหน้าที่พูดอะไร ให้คิดถึงหลักความเป็นจริงที่สามารถกระทำได้บ้าง ไม่ใช่พูดในลักษณะดังกล่าว ทำให้ประชาชนเสียความรู้สึก ซึ่งบางครั้งประชาชนทราบว่าตนเองกระทำความผิดกฎหมาย แต่บางครั้งการที่ประชาชนโทรติดต่อเข้าไปสอบถามข้อมูลยังหน่วยงาน หรือโทรติดต่อขอคำปรึกษา หรือบางอย่างที่ประชาชนทราบข้อมูลไม่ชัดเจน แต่ทางเจ้าหน้าที่กลับตอบข้อมูลมาในลักษณะดังกล่าว ประกอบกับประชาชนได้ร้องเรียนเรื่องดังกล่าวเข้าไปยังศูนย์รับแจ้งทุกข์ กรุงเทพมหานคร หมายเลขสายด่วน 1555 ทางหน่วยงานให้ประชาชนโทรติดต่อเข้าไปพูดคุยกับเจ้าหน้าที่ฝ่ายเทศกิจ (สำนักงานใหญ่) ที่กล่าวข้างต้น จึงเห็นควรให้หน่วยงานที่เกี่ยวข้องดำเนินการในเรื่องดังกล่าว เพื่อเป็นการอำนวยความสะดวกให้แก่ประชาชนต่อไป (ประชาชนมีความประสงค์แจ้งเสนอความคิดเห็นไว้เป็นภาพรวม) (ประชาชนประสงค์ให้ปกปิดชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata